وزارت آیوش
بین الاقو امی سطح پر آیوش کی پریکٹس وفروغ
نئی دہلی، 09: فروری 2021: ادویات کی بین الاقوامی پریکٹس میں آیوش کے فروغ کی منظوری اور اعتراف کے ساتھ آیوش کی وزارت نے روایتی ادیات اور ہومیوپیتھی کے شعبے میں بیرونی حکومتوں کے ساتھ الگ الگ ملکوں کے لئے تعاون کے مفاہمت نامے پردستخط کئے ہیں۔
اب تک آیوش کی وزارت الگ الگ 25 ملکوں کے ساتھ روایتی ادویات کے شعبے میں تعاون کے لئے مفاہمت ناموں پر دستخط کرچکی ہے، جن میں نیپال ، بنگلہ دیش ، ہنگری ،ٹرینیداد اور ٹوبیگو ، ملیشیا ، جنیوا ، ماریشس ، منگولیہ، ترکمانستا ن ، میانما، جرمنی  ، ایران ،ساؤٹوم اور پرنسائپ ، اکویٹوریل گنی ، کیوبا ، کولمبیا ، جاپان  ، بولیویا ، گامبیا ، جمہوریہ گنی ، چین ،سینٹ ونسینٹ اور گرینےڈائن ، سورینام ، برازیل اور زمبابوے شامل ہیں۔ مختلف غیر ملکی اداروں / یونیورسٹیوں کے ساتھ آیوش کے ادویاتی نظام میں مشترکہ تحقیق کے لئے 23 مفاہمت ناموں اور آیوش کی اکیڈمک چیئر قائم کرنے کے لئے 13 مفاہمت ناموں پر بھی دستخط کئے گئے ہیں۔
آیوش کی وزارت اپنی فیلو شپ اسکیم کے تحت بھارت میں آیوش کے مختلف اہم اداروں میں اہل غیر ملکی شہریوں کو یوجی ، پی جی اور پی ایچ ڈی کورس کرنے کے لئے مالی امداد بھی فراہم کررہی ہے۔فیلو شپ اسکیم کا مقصد ہمارے روایتی ادویاتی نظام کی بیرونی ملکوں میں پہچان اور قبولیت حاصل کرنا ہے۔
بھارت کے باہر طبی اداروں کے ذریعہ میڈیکل کوالی فکیشن کو ایچ سی سی 1973 کے تیسرے شیڈیول میں ایک دوسرے کے ذریعہ تسلیم کئے جانے کی بنیاد پر شامل کیا گیا ہے۔
بین الاقوامی سطح پر آیوش نظام کو ایک شناخت دلانے کی خاطر آیوش کی وزارت بین الاقوامی تعاون  کے فروغ کے لئے مرکزی سیکٹر کی اسکیم کے تحت مختلف سرگرمیاں انجام دیتی ہے۔
آیوش کے ماہرین کو آیوروید سمیت آیوش کے نظام کو فروغ دینے اور تشہیر کرنے کی خاطر حکومت ہند کی طرف سے مقررہ آیوش کے ماہرین کو بیرونی ملکو ں میں بین الاقوامی میٹنگوں ، کانفرنسوں ، تربیتی پروگراموں اور سیمنار وں میں شرکت کے لئے مقرر کیا جاتا ہے۔بین الاقوامی کانفرنسوں ، ورکشاپ ، سیمنار وغیرہ میں آیوش سے متعلق سائنسی تحقیقی پیپر پیش کرنے کے لئے مالی امداد بھی فراہم کی جاتی ہے۔
آیوش کی دوائیں بنانے والوں /صنعت کاروں /آیوش اداروں ، آیوش کی ادویات اور اسپتالوں وغیرہ کو مندرجہ ذیل کاموں کے لئے مراعات دی جاتی ہیں۔آیوش کے ادویاتی نظام کے بارے میں عوام کے درمیان بیداری پیدا کرنے کی خاطر بین الاقوامی نمائشوں /کانفرنسوں ، ورکشاپ ،سیمنار ، روڈ شو ، تجارتی میلوں وغیر ہ میں شرکت ۔  بیرونی ملکوں کے ریگولیٹری اتھارٹیوں جیسے ، یو ایس ایف ڈی اے / ای ایم ای اے / یوکے – ایم ایچ آر اے ، این ایچ اے پی ڈی  / ٹی جی اے وغیرہ کے ساتھ آیوش کی مصنوعات کا رجسٹریشن ۔ا س کے علاوہ کسی بیرونی میز بان ملک میں صحت مراکز /اداروں کو مستحکم کرنے کی خاطر ایک کروڑروپے کی مالی امداد کی بھی گنجائش ہے۔
وزارت کی مسلسل کوششوں کے ساتھ کئی ملکوں نے آیوش کی ادویات کے نظام کو تسلیم کرلیا ہے ، جن ملکوں میں آیووید کو تسلیم کیا گیا ہے ، ان میں نیپال ، بنگلہ دیش ، پاکستان ،سری لنکا ، متحدہ عرب امارات ، سربیا اور سلووینیا اور یورپی یونین کے پانچ ممالک شامل ہیں۔ یونانی نظام بنگلہ دیش میں تسلیم شدہ ہے جبکہ سدھا نظام سری لنکا میں منظور کیا گیا ہے۔
آیوروید،سدھا اور یونانی کی پریکٹس کو انڈین میڈیسن سینٹرل کونسل ایکٹ 1970  کے تحت اور ہومیوپیتھی کی پریکٹس کو ، ہومیوپیتھی سینٹرل کونسل ایکٹ 1973  کے تحت منظوری دی گئی ہے۔پریکٹس کرنے والوں کے حقوق کی آئی ایم سی سی ایکٹ 1970 کی دفعہ 17 اور ایچ سی سی ایکٹ 1973 کی دفعہ 26 کے تحت تشریح کی گئی ہے ، جو بھارتی طبی کونسل ایکٹ 1956 میں پریکٹس کرنے والوں کے حقوق کے برابر ہیں۔
آیوروید، ہومیوپیتھی ، یونانی ،سدھا اور ایلوپیتھی کے ڈاکٹروں کے لئے سی جی ایچ ایس کے تحت جنرل میڈیکل ڈیوٹی افسر کے لئے تنخواہوں کا اسٹریکچر ایک جیسا ہے ۔
آیوروید ، یوگا اور نیچروپیتھی ، یونانی ،سدھا اور ہومیوپیتھی کی وزارت میں وزیر مملکت جناب کرن رجیجو نے آج راجیہ سبھا میں ایک سوال کے تحریری جواب میں یہ معلومات فراہم کیں۔